तीन रियर कैमरे और 32 मेगापिक्सल सेल्फी कैमरे वाले इस फोन का दाम है 8,999 रुपये  
Infinix S4 की भारत में कीमत 8,999 रुपये है और यह Flipkart पर बेचा जाएगा
 माइक्रोएसडी कार्ड स्लॉट के साथ आता है Infinix S4
 Infinix X Band 3 की भारत में कीमत 1,599 रुपये है
Infinix S4 को भारत में लॉन्च कर दिया गया है। याद करा दें कि पिछले महीने कंपनी ने Infinix Smart 3 Plus स्मार्टफोन को लॉन्च किया था। इनफिनिक्स एस4 की अहम खासियतों की बात करें तो यह फोन तीन रियर कैमरे, फिंगरप्रिंट सेंसर और वाटरड्रॉप नॉच से लैस है। Infinix S4 में मीडियाटेक हीलियो पी22 प्रोसेसर, 6.21 इंच का डिस्प्ले, एंड्रॉयड 9 पाई, 32 मेगापिक्सल का सेल्फी कैमरा और फोन में जान फूंकने के लिए 4,000 एमएएच की बैटरी दी गई है। Infinix S4 के साथ Infinix X Band 3 को भी लॉन्च किया गया है, यह रियल-टाइम हार्ट रेट मॉनिटरिंग और 20 दिनों की बैटरी लाइफ से लैस है।

भारतीय मार्केट में इनफिनिक्स एस4 की कीमत 8,999 रुपये है। 28 मई दोपहर 12 बजे से Infinix S4 ई-कॉमर्स साइट Flipkart पर बिक्री के लिए उपलब्ध होगा। यह स्मार्टफोन नेब्यूला ब्लू, स्पेस ग्रे और ट्विलाइट पर्पल रंग में उपलब्ध होगा। वहीं दूसरी ओर इनफिनिक्स एक्स बैंड 3 की भारत में कीमत 1,599 रुपये है और यह 4 जून को फ्लिपकार्ट पर उपलब्ध होगा।


डुअल-सिम वाला इनफिनिक्स एस4 एंड्रॉयड पाई पर आधारित एक्सओएस 5.0 पर चलता है। फोन में 6.21 इंच का एचडी+ (720x1520 पिक्सल) डिस्प्ले है जिसका आस्पेक्ट रेशियो 19.5:9 है और इसमें डिस्प्ले प्रोटेक्शन के लिए 2.5डी कर्व्ड ग्लास का इस्तेमाल हुआ है। स्पीड और मल्टीटास्किंग के लिए 2 गीगाहर्ट्ज़ मीडियाटेक हीलियो पी22 ऑक्टा-कोर प्रोसेसर के साथ 3 जीबी रैम है।

फोटो, वीडियो और अन्य चीजों को सेव करने के लिए 32 जीबी स्टोरेज है, माइक्रोएसडी कार्ड की मदद से स्टोरेज को 256 जीबी तक बढ़ाना संभव है। कैमरा सेटअप की बात करें तो फोन में तीन रियर कैमरे हैं, अपर्चर एफ/1.8 वाला 13 मेगापिक्सल का प्राइमरी सेंसर है, 8 मेगापिक्सल का अल्ट्रा-वाइड कैमरा है जिसका अपर्चर एफ/2.2 है, 2 मेगापिक्सल का तीसरा सेंसर है।
सेल्फी और वीडियो कॉलिंग के लिए 32 मेगापिक्सल का सेल्फी कैमरा है, जिसका अपर्चर एफ/2.0 है। फोन में जान फूंकने के लिए 4,000 एमएएच की बैटरी दी गई है। फोन की लंबाई-चौड़ाई 156x75x7.9 मिलीमीटर और वज़न 155 ग्राम है। कनेक्टिविटी के लिए ब्लूटूथ वर्जन 5, माइक्रो-यूएसबी पोर्ट, वाई-फाई 802.11 ए/बी/जी/एन, 3.5 मिलीमीटर ऑडियो जैक शामिल है। Infinix S4 में फेस अनलॉक फीचर के अलावा फोन के बैक पैनल पर फिंगरप्रिंट सेंसर भी है। जी-सेंसर, लाइट सेंसर, कंपास और प्रॉक्सिमिटी सेंसर फोन का हिस्सा हैं।

इनफिनिक्स एक्स बैंड 3 में कलर एलईडी डिस्प्ले है स्मार्ट टच की के साथ। Infinix X Band 3 हृदय गति, ब्लड प्रेशर, नींद और गतिविधि, ऑक्सीजन का स्तर, कैलोरी का सेवन, आउटडोर रनिंग, स्टेप और अन्य चीजों की ट्रैकिंग प्रदान करता है। यह यूज़र को मौसम का अपडेट, स्मार्ट टास्क रिमाइंडर सेट करने और रिमोट-म्यूजिक कंट्रोल जैसे फीचर्स प्रदान करता है। कंपनी का दावा है कि यह बैंड 20 दिनों की बैटरी लाइफ के साथ आएगा।